**К Р И Т Е Р И И**

**ЗА ТЕКУЩО ОЦЕНЯВАНЕ И ПОСТАВЯНЕ НА СРОЧНА (ГОДИШНА) ОЦЕНКА ПО ИКОНОМИКА - X клас**

Текущите оценки се формират в зависимост от резултатите на ученика от:

* Писмено изпитване
* Устно изпитване
* Работа в клас – участие, тетрадка, дискусии, отношение към предмета
* Решаване на казуси, разработка на доклади, изготвяне на презентации и проекти (в т. ч. и като домашна работа)

Срочна и годишна оценка се формира въз основа на получените текущи оценки.

Всеки ученик има право да подобри текущата си оценка, като новата оценка не заменя наличната, а се добавя към другите текущи оценки.

Оценяването на различните разработки включва не само изготвянето им, но и начина на

презентирането им. Тетрадките за работа в клас се проверяват веднъж месечно без предупреждение. Домашната работа се проверява в началото на всеки час (когато е зададена такава). Ако ученикът не я е написал или е забравил тетрадката си, това се отбелязва като липсващо домашно и се отразява на оценката за домашна работа. Ако домашната работа е поставена за изпълнение в определен срок, представяне на домашна работа след определения срок се отразява като липсващо домашно.

При оценка на устните и писмени теоретични изпитвания се прилагат следните критерии:

1. Ниво на владеене на терминологията
2. Способности за анализиране на ситуации и формулиране на решения
3. Способности за аргументиране на решенията
4. Способности за самостоятелно коментиране и прогнозиране

Писменото изпитване се провежда под формата на тест с отворени и/или затворени отговори.

Разработените тестове покриват основните понятия и зависимости, включени в съответните теми.

Формулата за определяне на оценката от писменото изпитване е:

Оценката, получена от писмено и устно изпитване има следното тълкуване:

**Слаб 2** – Ученикът не е овладял учебния материал; не познава терминологията; няма формирани умения и знания по предмета.

**Среден 3** – Ученикът е овладял основната терминология; дефинира, назовава, формулира понятия, свързани с конкретната икономическа тема; не може да прави изводи и да прилага знанията при решаване на практически задачи

**Добър 4** – Ученикът познава, разбира и характеризира специфичните особености на икономическите процеси; изброява, обяснява, разграничава, сравнява специфичните особености, характерни за конкретната тема; има значителни пропуски в знанията

**Много добър 5** – Ученикът има солидни познания по предмета; логично, точно и последователно изложение на изучаваните процеси и явления; доказва с примери твърдения и становища; представя усвоените знания и умения и ги прилага при решаване казуси.

**Отличен 6** – Ученикът отлично владее материала; прави връзка между теорията и практиката; дава примери; прилага усвоените знания и умения като прави оценки, сравнения и коментари; анализира ситуации и процеси; прави изводи и заключения.